Houstonia (mula)

Ti Houstonia (bluet) ket ti henero dagiti mula iti pamilia ti Rubiaceae. Adu kadagiti sebbangan ti dati a naidasig, a mairaman dagiti sabali a henero a naisinsina kadagiti sabali a lugar, iti maysa nga ad-adu a mangiraman a henero ti Hedyotis.

Masansan a dagiti Houstonia ket bassit ken delikado. Kas pagarigan, ti H. rosea ket mabalin laeng nga agbtubo iti maysa a pulgada iti katayag. Sumagmamano kadagiti sebbangan ket bugbugtong ti ungkayda ken dagiti sabali ket addaan kadagiti ungkay kadagiti sanga. Dagiti sabong ket asul, purpura, lavender, puraw, wenno rosas, masansan a kadagiti maysa a maris iti maysa a populasion. Dagiti sabong ket agraman kadagiti 4 a sepalo, lokla maibagbaga a kas dagiti "petalo", ti maysa a nagkaykaysa a petalo a mangporma iti sukog tubo nga agukrad iti tuktok a corolla nga agraman kadagiti 4 a pingir, ken ti maysa nga inperior nga iitlogan. Adda dagiti sumagmamano a sebbangan a mangipakita ti heterostilia. Ti bunga ket masansan nga agarup sukog puso a kapsula a mangrikep kadagiti adu a bukel ken kadawyan nga aglukat babaen ti maysa a dait iti ballasiw ti tuktok.

Buklen ti Houstonia dagiti 20 a sebbangana patneng iti Amianan nga Amerika. Dagiti sabali pay a 5 a sebbangan ket naidasig iti henero ti Stenaria; ti Houstonia nga awanan iti Stenaria ket parapiletiko. Asideg a kabagian ti henero ti Oldenlandia microtheca ken, ngem ad-adayo tii Arcytophyllum.

Dagiti kameng ket kalanglangada dagiti sebbangan ti henero ti Myosotis (Forget-me-nots iti Ingles), ngem mailasinda manipud iti naudi a naibaga babaen ti kaadda laeng dagiti 4 a sepalo (dagiti petalo) imbes a 5.

 Dagiti sebbangan 
Dagiti maawat a sebbangan manipud idi Mayo 2014 ket dagiti sumaganad:Kew World Checklist of Selected Plant Families

 Houstonia acerosa (A.Gray) Benth. & Hook.f.: Chihuahua, Coahuila, Nuevo León, Tamaulipas, ken San Luis Potosí ken Texas ken New Mexico, United States
 Houstonia caerulea L. (Azure bluet): akindaya a Kanada ken akindaya nga Estados Unidos
 Houstonia canadensis Willd. ex Roem. & Schult. (Canadian summer bluet): Ontario and Saskatchewan, Kanada ken akindaya nga Estados Unidos
 Houstonia correllii (W.H.Lewis) Terrell (Correll's bluet): Texas, Estados Unidos
 Houstonia croftiae Britton & Rusby (Croft's bluet): Texas, Estados Unidos
 Houstonia humifusa A.Gray (Matted bluet): New Mexico, Oklahoma, ken Texas, Estados Unidos
 Houstonia longifolia Gaertn. (Longleaf summer bluet): akindaya ken tengnga nga Estados Unidos ken tengnga a Kanada
 Houstonia micrantha (Shinners) Terrell (Southern bluet): tengnga ken abagatan akinday nga Estados Unidos
 Houstonia ouachitana (E.B.Sm.) Terrell (Ouachita bluet): Arkansas ken Oklahoma, Estados Unidos
 Houstonia palmeri A.Gray: Coahuila ken Nuevo León
 Houstonia parviflora Holz. ex Greenm. (Greenman's bluet): Texas, Estados Unidos
 Houstonia procumbens (J.F.Gmel.) Standl. (Roundleaf bluet): Louisiana, Mississippi, Alabama, Georgia, Florida, ken South Carolina, Estados Unidos
 Houstonia purpurea L. (Venus' pride): akindaya ken tengnga nga Estados Unidos
 Houstonia pusilla Schöpf (Tiny bluet): tengnga ken abagatan akindaya nga Estados Unidos ken Arizona, Estados Unidos
 Houstonia rosea (Raf.) Terrell (Rose bluet): south-central United States
 Houstonia rubra Cav. (Red bluet): akin-amianan ken tengnga a Mehiko ken ti ad-adayo nga abagatan a kas ti Puebla ken Arizona, New Mexico, Texas, ken Utah, Estados Unidos
 Houstonia serpyllifolia Michx. (Creeping, Mountain, Thymeleaft, and Appalachian bluet): Banbantay Apalache manipud iti Pennsylvania aginggana iti Georgia, Estados Unidos
 Houstonia sharpii  Terrell: Hidalgo ken Veracruz
 Houstonia spellenbergii (G.L.Nesom & Vorobik) Terrell: Chihuahua
 Houstonia subviscosa A.Gray (Nodding bluet): Texas, Estados Unidos
 Houstonia teretifolia  Terrell: Coahuila
 Houstonia wrightii A.Gray (Pygmy bluet): Arizona, New Mexico, ken Texas, Estados Unidos ken Mehiko

 Dagiti nagibasaran 

 Dagiti akinruar a silpo 


Kategoria:Flora ti Amianan nga Amerika